Et después que esto assi fué fecho, fué á estar con sus consejeros, et començó de facer mucho bien á los buenos et mucho mal á los malos, et este fué mui buen rey et mui derechero, et allegó mui grant poder, et fué sobre Galicia et ganóla et fué luego sobre Panplona et ganóla et entróla por fuerça, et partiósse dende et vinosse para Navarra, et ganóla, et ganó á Lupo et Magarona, et ganó otras muchas tierras que aun tenían los christianos.